Lutkice iz snova - ZIMSKI PRAZNICI 2026. U ŠKOLSKOM MUZEJU
2026-01-05 10:00 - 12:00, 2026-01-08 10:00 - 12:00 (Europe/Zagreb) | ZAGREB
Ponedjeljak, 5. i četvrtak, 8. siječnja – Lutkice iz snova
Izrada lutkica od tkanine i vune inspiriranih starim igračkama.
Srijeda, 7. siječnja – Svjetlucava zimska bajka
Izrada snježne kugle s lampicama – malog svijeta punog svjetla i blagdanske čarolije.
Petak, 9. siječnja – Zimski sapunčići
Kreiranje mirisnih sapuna s prirodnim uljima i zimskim tonovima.
Vrijeme: 10:00 – 12:00 sati
Namijenjeno: djeci od 7 do 12 godina
Sudjelovanje: uz prethodnu prijavu (broj mjesta ograničen)
Mjesto održavanja: Hrvatski školski muzej – Galerija Školica za 5, Hebrangova 5, Zagreb

Svjetlucava zimska bajka - ZIMSKI PRAZNICI 2026. U ŠKOLSKOM MUZEJU
2026-01-07 10:00 - 12:00 | ZAGREB
Srijeda, 7. siječnja – Svjetlucava zimska bajka
Izrada snježne kugle s lampicama – malog svijeta punog svjetla i blagdanske čarolije.
Petak, 9. siječnja – Zimski sapunčići
Kreiranje mirisnih sapuna s prirodnim uljima i zimskim tonovima.
Vrijeme: 10:00 – 12:00 sati
Namijenjeno: djeci od 7 do 12 godina
Sudjelovanje: uz prethodnu prijavu (broj mjesta ograničen)
Mjesto održavanja: Hrvatski školski muzej – Galerija Školica za 5, Hebrangova 5, Zagreb

GSK Kerempuh: ALAN FORD
2026-01-07 20:00 - 21:20, 2026-01-08 20:00 - 21:20, 2026-01-23 08:00 - 17:00, 2026-01-29 20:00 - 21:20 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Milan Fošner
Redatelj: Mario Kovač
Alan Ford je kultni talijanski strip koji već više od pola stoljeća zabavlja i oduševljava ljubitelje devete umjetnosti u Hrvatskoj i svijetu. Crnohumorni i satiričan prikaz djelovanja grupice siromašnih tajnih agenata koji rješavaju bizarne kriminalističke slučajeve idealna je podloga za predstavu koja bi se bavila nelogičnostima i apsurdima suvremenog hrvatskog društva. Iako se radnja stripa događa uglavnom u New Yorku, teme koje obuhvaća su univerzalno prepoznatljive i uvijek aktualne.
Zanimljivo je kako se, usprkos medijskoj dominaciji superherojskih stripova DC-a i Marvela, potpomogutoj raskošnim i visokobudžetnim ekranizacijama, Alan Ford još uvijek sjajno prodaje na tržištu a interes za njega pokazuje i mlađa generacija. Razlog vjerojatno leži u originalnom ironičnom humoru specifičnom za naše područje i mentalitet na čemu možemo zahvaliti fantastičnom prijevodu Nenada Brixyja. Obzirom na činjenicu kako se obrada teme stripa nalazi u obaveznom kurikulumu za više razrede osnovne škole te srednjih škola, smatramo kako je upravo Alan Ford ona poveznica koja učenicima može pokazati kako strip ne mora nužno biti isključivo eksapistički uradak temeljen na znanstvenoj fantastici već kako može biti oštar i precizan komentar negativnih društvenih fenomena a sve kroz prizmu humora.
Naša dramatizacija stripa kao centralnu negativnu ličnost smjestila bi lik Superhika, karizmatičnog lopova koji ironično otima siromašnima da bi dao bogatima. Već kroz odabir super-antiheroja kao direktnog suparnika našim junacima iz Grupe TNT jasno ocrtavamo smjer u kojem će naša predstava ići obrađujući inače teške teme poput socijalne nepravde, siromaštva i zakulisnih političkih igara na mladima prihvatljiv način uz zdravu dozu humornog odmaka.
Uz neizbježnu „estetiku ružnog“ i tzv. „siromašno kazalište“ koji bi dominirali vizualnim identitetom predstave, važno je naglasiti kako bi zvučni segment obogatili jazz noir glazbenom podlogom koja bi djelomično bila izvedena i „uživo“ od strane benda sastavljenog od glumaca kazališta Kerempuh.
Dramaturg: Vid Lež
Scenograf: Davor Prah
Kostimografkinja: Nikolina Miletić
Autor glazbe: Tomislav Babić
Koreograf: Branko Banković
Oblikovatelj svjetla: Alen Marin
Inspicijentica: Mirela Tihava
Igraju:
Alan Ford – Luka Petrušić
Bob Rock – Matija Šakoronja
Broj 1 – Tomislav Štriga
Grunf – Domagoj Ivanković
Sir Oliver – Tarik Filipović
Debeli šef – Hrvoje Kečkeš
Superhik – Filip Detelić
Jeremija – Borko Perić
Bepa – Ana Maras Harmander
Margot – Ines Bojanić
Policajac / Čaruga – Josip Brakus
Inspektor Brock – Ozren Opačić
Samoubojica – Karlo Mlinar
Bogataš / Tamburaš – Tomislav Dunđer
Popusti na grupne posjete (10 i više osoba)
Prodaja na tel. 01/4833 645, 01/4833 646

Zimski sapunčići - ZIMSKI PRAZNICI 2026. U ŠKOLSKOM MUZEJU
2026-01-09 10:00 - 12:00 | ZAGREB
Petak, 9. siječnja – Zimski sapunčići
Kreiranje mirisnih sapuna s prirodnim uljima i zimskim tonovima.
Vrijeme: 10:00 – 12:00 sati
Namijenjeno: djeci od 7 do 12 godina
Sudjelovanje: uz prethodnu prijavu (broj mjesta ograničen)
Mjesto održavanja: Hrvatski školski muzej – Galerija Školica za 5, Hebrangova 5, Zagreb

GSK Kerempuh: PLJUSKA
2026-01-09 20:00 - 21:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor teksta: Nenad Stazić
Redatelj i autor adaptacije: Željko Königsknecht
Ovaj je tekst prije svega urnebesna komedija koja pruža glumački poligon za ostvarenje sočnih i kreativno neodoljivih uloga. Ove će se sezone izvesti u svojem osuvremenjenom ruhu, u adaptaciji Nenada Stazića i Željka Königsknechta, koji su snažna mjesta ovog djela otvorili prema što boljoj komunikaciji s našim vremenom i prostorom u kojem će se izvesti. Kao loptica koja nabuja u smrtonosnu lavinu ili zamah leptirovih krila koji uzrokuje tsunami, ova priča pokazuje i dokazuje u kakvim se dimenzijama i s kakvim posljedicama može razmahati jedan banalni pravopisni nesporazum. Kako su jezik i govor u samim temeljima svake države te su neposredni odraz njezine snage i moći, nije nikakvo čudo da s pravopisa u kratkom roku, stižemo do samog političkog vrha u kojem se ismijavaju apsurdi i žilavosti zastarjelog državničkog aparata.
Željko Königsknecht, nakon dugih 40 godina rada u matičnom kazalištu, u koje je došao na poziv osnivača i jednog od naših najvećih komediografa Fadila Hadžića, nakon svih odigranih uloga u tome istome “Jazavcu˝, odnosno, ˝Kerempuhu˝, odlučuje se napraviti remake legendarne predstave “Pljuska” za koju kaže da mu je ostala u sjećanju kao jedna od najdražih u karijeri.
Scenografkinja: Marta Crnobrnja
Kostimografkinja: Vedrana Rapić
Autor glazbe: Matija Antolić
Oblikovateljica svjetla: Dubravka Kurobasa
Asistent redatelja: Darko Stazić
Autor video materijala: Mak Vejzović
Inspicijentica: Mirela Tihava
Igraju:
Prvi referent – Željko Königsknecht
Drugi referent – Luka Petrušić
Šef – Damir Poljičak
Ministar – Dražen Čuček
Potpredsjednica – Elizabeta Kukić
Popusti na grupne posjete (10 i više osoba)
Prodaja na tel. 01/4833 645, 01/4833 646

RIJEČI, SLIKE I SNOVI – Plakati iz zbirke Petra Smiljanića
2026-01-09 20:00 - 2026-01-25 14:00 | Lauba – Kuća za ljude i umjetnost, Prilaz baruna Filipovića 23a, Zagreb, 10000, Croatia (Local Name: Hrvatska)
Izložba predstavlja preko 400 plakata iz kolekcije Smiljanić koja broji njih desetak tisuća, nastalih u vremenskom rasponu od prvih desetljeća 20. stoljeća do početka 2000-ih, a fokusira se na četiri velike cjeline s pogledom na najzanimljivije filmske i kazališne plakate, plakate različitih manifestacija u rasponu od politike, preko sporta i sajmova, do glazbe i likovne umjetnosti, te plakate u svojstvu umjetničkih djela. Izložbu suorganiziraju Lauba – Kuća za ljude i umjetnost i HDD – Hrvatsko dizajnersko društvo, a ostat će otvorena do 25. siječnja 2026.
Ambicija ove izložbe nije samo pokazati raspon ove kolekcije, nego i pokušati kroz njene dijelove ispričati priče o tome što plakat kao medij može, koje su njegove posebnosti, gdje su mu granice i kako se one krše, koji su sve izražajni dosezi koje su generacije dizajnera i umjetnika ocrtale u mediju plakata, ali i koje su propulzivne institucije i drugi konteksti pomogli da se na području Hrvatske i nekadašnje Jugoslavije formira tako snažan kontinuitet izuzetnog grafičkog dizajna i vizualnih komunikacija. Osim što će istaknuti fragmente opusa dizajnera i umjetnika kao što su Boris Bućan, Mihajlo Arsovski, Mirko Ilić, Ivan Picelj, Boris Ljubičić, Slobodan i Saveta Mašić, Matjaž Vipotnik, Ferenc Baráth, Dalibor Martinis, Drago Ivanišević, Andrija Maurović, Edo Murtić, i grupa kao što su Novi Kolektivizem, Studio Imitacija života i drugi, izložba donosi i niz različitih tematskih rakursa na same karakteristične pristupe oblikovanju plakata.
U kontekstu filma tako se, između ostalog, osvrće na naglašeno tipografski pristup oblikovanju, ili na plakate čiji je dominantan motiv ljudsko tijelo, na obilježja dizajna kod specifičnih žanrova kao što je npr. znanstvena fantastika. K tome, izložba nas upoznaje i s kuriozitetima kao što je cijela kolekcija plakata slavnih poljskih autora dizajniranih za jugoslavenske filmove. Filmski plakati imaju prije svega komercijalnu, propagandnu najmjenu — da informiraju i privuku publiku podacima o režiseru i glumcima, sugeriraju žanr filma. Sažimajući neke od najvažnijih likova i scena u nekoj vrsti vizualnog kolaža ili fotomontaže dizajneri/ilustratori nastoje sadržaj i temu filma što efektnije najaviti i predočiti publici. Zbog tehnoloških ograničenja tiska 50ih, 60ih, pa i 70ih godina filmskim plakatima uglavnom dominiraju ilustracije dok se korištenje fotografije često svodi na reprodukciju portreta filmskih zvijezda ili ikoničkih scena.
U domaćem kontekstu iz više razloga upravo je kazališni plakat od 60ih do 80ih godina bio područje izrazito kvalitetnog grafičkog dizajna. Namijenjen prvenstveno obrazovanoj publici kazališni plakat nije bio pod pritiskom komercijalno-marketinških zahtjeva pa je omogućavao formalno radikalne pristupe, dok je s druge strane oslobođen neposrednog pritiska političko-ideološke agitacije ipak tematski omogućavao i raznovrsne društveno-političke komentare. Početkom 60ih javlja se i niz studentskih kazališta (Studentsko eksperimentalno kazalište, Studentsko satiričko glumište), festivala poput Ifska, novih kazališta kao što su Zagrebačko dramsko kazalište, Komorna pozornica i Teatar &td, a u jugoslavenskom kontekstu tu su i Bitef, Glej, Pekarna i KPGT. Novi naručitelji zainteresirani za dobar dizajn omogućili su da upravo kazališni plakat postane važan predmet interesa niza vrhunskih dizajnera (Arsovski, Bućan, Borčić, Ilić, Vipotnik, Novi kolektivizam, Studio imitacija života). U cjelini posvećenoj kazalištu, izložba se fokusira na prodore začudne, magične atmosfere koja se često javlja upravo u kontekstu dizajna za teatar, a s druge strane i na dizajnerske radove u kojima se na provokativne načine sudaraju ideje svakodnevne i scenske stvarnosti.
U cjelini posvećenoj manifestacijama akcenti su upravo na sinergiji dizajna i iznimnih događanja koja su transformirala našu sredinu, od Novih tendencija, preko Muzičkog biennala, Geffa i Eurokaza, preko Mediteranskih igara, Univerzijade u Zagrebu 1987 i Zimskih Olimpijskih igara u Sarajevu, do vibrantnih desetljeća Zagrebačkog zbora i Zagrebačkog Velesajma.
Posljednja velika cjelina izložbe upoznaje nas s plakatom kao medijem vizualne umjetnosti, kao umjetničkim iskazom ili artefaktom. U ovoj cjelini većinom je riječ o radovima nastalima 1960-ih i 1970-ih godina, gdje je upravo grafički dizajn poslužio brojnim umjetnicima da preispitaju samu prirodu umjetnosti, umjetničkog djela i vizualnih komunikacija, a ona uključuje radove grupe OHO, Gorana Trbuljaka, Tomislava Gotovca, Sanje Iveković, Dimitrija Bašičevića Mangelosa, Vlade Marteka i brojnih drugih. Izložba plakata daje uvid u samo jedan dio Zbirke Smiljanić, koja obuhvaća mnoga ključna djela vizualne umjetnosti iz druge polovice 20. stoljeća, fotografije, grafika, knjiga te avangardnih i neoavangardnih časopisa.
(iz teksta Marka Goluba i Dejana Kršića)
RIJEČI, SLIKE I SNOVI – Plakati iz zbirke Petra Smiljanića
Lauba – Kuća za ljude i umjetnost
9 – 25.1.2026.
Organizatori izložbe: Lauba – Kuća za ljude i umjetnost, HDD – Hrvatsko dizajnersko društvo
Kustos izložbe: Marko Golub
Kustosica asistentica: Tena Lovrenčić
Koncept izložbe i selekcija radova: Marko Golub, Tena Lovrenčić, Petar Smiljanić
Dizajner, konzultant i stručni suradnik (suautor tekstova): Dejan Kršić
Autori postava: Marko Golub i Tena Lovrenčić

Radno vrijeme izložbe:
Ponedjeljak – Subota: 11-19h
Nedjelja: 10-14h
Cijena ulaznice: 10EUR
Studenti i umirovljenici 50% popusta na blagajni

Heimo Wallner u Flori
2026-01-10 | HDLUDU, Šetalište kralja Zvonimira 32, Dubrovnik
Hrvatsko društvo likovnih umjetnika Dubrovnik i Galerija Flora
sa zadovoljstvom Vas pozivaju na otvorenje izložbe

HEIMO WALLNER

OK

koje će se održati u petak 5. prosinca u 19 sati u Galeriji Flora.

Izložba i rezidencijalni boravak umjetnika odvija se u sklopu Godišnjeg programa Medijateke. Heimo Wallner će u Galeriji Flora izložiti recentne crteže tintom i animacije te zidni crtež u prostoru buduće Grafičke radionice.

Izložba se može pogledati do 10. siječnja 2026. svaki dan od 9-13 sati i od 16-18 sati. Izložba se može pogledati i u drugim terminima ako su vrata Florina doma otvorena, te najavom na galerijaflora.dbk@gmail.com

Radujemo se Vašem dolasku i druženju u Flori.

Program Galerije Flora i Medijateke suvremenih umjetničkih praksi ostvaruje se uz financijsku potporu Grada Dubrovnika i Ministarstva kulture i medija RH, kojima ovom prilikom zahvaljujemo na podršci.
Medijski partner: Plan for Culture

——————
Artist Statement
Crtam, a taj se kontinuirani proces manifestira u hrpama crteža, animacija i, kada je
to moguće: crtežima na zidovima – napravljenim brzo, s jasnim rokom. Ovi zidni
crteži me prisiljavaju da generiram slike na licu mjesta; male niti narativa kristaliziraju
se, isprepliću, povezuju i remete. Postaju ritam, tekstura, ornament: tapete.
Ljudsko stanje je moj plijen. Glupost (moja i opća) beskrajan izvor. Banalno i bitno,
dnevne vijesti nasuprot vječnim istinama, privatne bolne tajne pretvaraju se u
praktične šale – katarzu i prokletstvo odjednom.
*
Heimo Wallner rođen je u Salzburgu u Austriji 1961. godine i studirao je kiparstvo na
Bečkoj akademiji umjetnosti. Izlagao je svoje radove u Europi, Japanu i Sjedinjenim
Državama. Heimo Wallner se prvenstveno izražava crtežom. Uspoređuju se s
„automatskim“ radovima ranih nadrealista. Wallner se bavi vrstom suspenzije svijesti
kao sredstvom izražavanja ideja i slika podsvijesti. Glavni protagonist u Wallnerovom
radu je gola figura s licem nalik maski i praznim očima – elementarni, odvojeni
„svatko“ koji prolazi kroz mlin ljudskih strahova i nada, opsesija i želja. Njegov rad
oscilira između zidnih crteža, crtanja/animacije i skulpture. Živi u Vermontu i Austriji
gdje je i kustos programa umjetnika u rezidenciji hotelpupik.
—————————————————————————————————————–
Artist Statement
I draw, and this ongoing process manifests itself in piles of drawings, animations and
when possible: room drawings – made quickly, with a clear deadline, these wall
drawings force me to generate imagery on the spot and little strands of narratives
crystallise, interweave, connect, and disrupt. They become rhythm, texture,
ornament: wall paper.
The human condition is my quarry. Stupidity (my own and the general) an endless
source. The banal and the essential, daily news vs eternal truths, private painful
secrets turn into practical jokes – catharsis and damnation all at once.
*
Heimo Wallner was born in Salzburg, Austria in 1961 and studied sculpture at the
Vienna Academy of Fine Arts. He has exhibited his work internationally. Heimo
Wallner’s primary work exists as drawing installations. They have been compared to
the “automatic” works of the early Surrealists. Wallner engages in a type of
suspension of the conscious mind as a means of expressing ideas and images of the
subconscious. The primary protagonist in Wallner’s work is a naked figure with a
mask-like face and empty eyes – an elemental, detached “everybody, – goes through
the mill of human fears and hopes, obsessions and desires.
His work oscillates between wall drawings, drawing/animation and sculpture.He lives
in Vermont and Austria where he also curates the artists in residence program
hotelpupik.

GSK Kerempuh: UBOJSTVO U ORIENT EXPRESSU
2026-01-10 20:00 - 21:35, 2026-01-11 20:00 - 21:35 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Agatha Christie
Adaptirao za pozornicu Ken Ludwig
Redateljica: Sara Stanić Blažević

“Ubojstvo u Orient Expressu” kultni je roman najpoznatije autorice detektivskih romana Agathe Christie, koji je prvi put dolazi u Hrvatsku na kazališne daske u adaptaciji Kena Ludwiga i režiji Sare Stanić. Roman je to koji je od svog prvog izdanja 1934. godine doživio mnogobrojne filmske adaptacije i izgradio prepoznatljiv lik najpoznatijeg zabadala na svijetu koji sa svojim ikoničnim brkovima i malim sivim stanicama, ostaje jedan od najslavnijih detektiva u književnosti, a njegov način rješavanja zločina – koristeći logiku i psihologiju – fascinira čitatelje i gledatelje već desetljećima.
Slavni belgijski detektiv Hercule Poirot putujući luksuznim vlakom Orient Express, kojim samo pokušava doći do Londona i možda jednom u životu ništa ne raditi, mora riješiti ubojstvo koje se dogodi na vlaku negdje između Vinkovaca i Slavonskog Broda. Zatočen u snijegu, okružen neobičnom paletom likova koji su svi odlučili putovati baš danas, Poirot ipak mora otkriti igru i riješiti slučaj, gdje su svi dokazni materijali rasprostranjeni, a svi putnici imaju alibi i koje se samo naizgled čini jednostavan i već riješen.
Suigra koju Hercule Poirot s putnicima vlaka inteligentno vodi i gradi od naizgled banalnih pitanja Zašto danas? i zapažanja, svojom nevjerojatnom sposobnošću čitanja ljudi i situacija ono je što gradi kazališnu napetost ove predstave. Tako Poirotova igra, odgonetavanje njegovih malih sivih stanica svaki put fascinira, iako su nam krivac i priča možda već i poznati.

UBOJSTVO U ORIENT EXPRESSU
© 2016 Agatha Christie Limited & Ken Ludwig
Sva prava pridržana.
adaptirano prema
Ubojstvo u Orient Expressu
© 1934 Agatha Christie Limited
Sva prava pridržana.

Prevoditeljica: Kristina Kegljen
Redateljica: Sara Stanić Blažević
Dramaturginja: Mirna Rustemović
Scenski pokret: Natalija Manojlović
Scenografkinja: Petra Poslek
Kostimografkinja: Matea Japec
Glazba: Rade Sklopić
Autor video projekcija: Miro Manojlović
Oblikovatelj svjetla: Luka Matić

Igraju:
Hercule Poirot – Damir Poljičak
Gospodin Bouc – Marko Makovičić
Mary Debenham – Josipa Anković
Princeza Dragimirov – Elizabeta Kukić
Gospođa Hubbard – Tanja Smoje
Greta Ohlsson – Ana Maras Harmander
Pukovnik Arbuthnot – Josip Brakus
Grofica Andrenyi – Ornela Vištica
Grof Andrenyi – Matija Šakoronja
Podvornik kola – Luka Petrušić
Gospođa Ratchett – Mia Begović
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: CLUEDO – društvena igra na sceni
2026-01-13 20:00 - 22:00, 2026-01-14 20:00 - 22:00, 2026-01-25 20:00 - 22:00, 2026-01-27 20:00 - 22:00, 2026-01-28 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Sandy Rustin
Prijevod, režija i adaptacija: Nina Kleflin
Ova je krimi komedija nastala kao adaptacija filma “Clue” iz 1985., a sve zajedno inspirirano je poznatom detektivskom društvenom igrom Clue, kod nas nazvana Cluedo, oživljenom na sceni. Tekst i nosi naslov “Clue: Na sceni!”
Šestero gostiju pozvano je na večernju zabavu koju organizira anonimni domaćin. Svatko od njih dobije fiktivno svoje ime specijalno za tu priliku — Colonel Mustard, Mrs. White, Mr. Green, Mrs. Peacock, Professor Plum, and Miss Scarlet. Kroz protok vremena, otkriva se kako svi imaju nešto zajedničko, svi su žrtve istog ucjenjivača, onog istog koji je druženje i organizirao. Svakome je dodijeljeno oružje i mogućnost izbora: dvostruko platiti ucjenjivaču ili ubiti nedužnog batlera. Slijedi totalna ludnica, komedija dijaloga i slapstika u noći punoj zagonetki i smijeha, a sve do otkrivanja ubojice.
Komedija, baš kao i društvena igra, ima nekoliko krajeva. Bila je riječ o čak 200 kombinacija koje se međusobno razlikuju te ih bira publika putem karata. Sve se odvija na šahovskom polju i sama je priča namijenjena mlađoj publici, kao i onoj koja je voljela naš “Raspad sistema”.

Dramaturginja: Dora Delbianco
Scenograf: Stefano Katunar
Kostimografkinja: Sara Lovrić Caparin
Koreograf: Damir Klemenić
Autor glazbe: Tomislav Babić
Oblikovateljica svjetla: Vesna Kolarec
Inspicijentica: Lorena Matešić

Igraju:
Wadsworth – Domagoj Ivanković
Yvette – Ornela Vištica
Gospođica Scarlet (Rujnić) – Tanja Smoje
Gospođa Peacock (Paunica), – Ana Maras Harmander
Gospođa White (Bjelinski), – Mia Begović
Pukovnik Mustard (Senf) – Filip Detelić
Profesor Plum (Šljivac) – Marko Makovičić
Gospodin Green (Zelenski) – Matija Šakoronja
Gospodin Body (Trupina) – Dražen Čuček
Kuharica / Poštarica – Anica Kontić
Policajac – Jakov Zovko
Popusti na grupne posjete (10 i više osoba)
Prodaja na tel. 01/4833 645, 01/4833 646

Održiva Ura: Zeleno-plava infrastruktura
2026-01-15 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Urania – prostor kreacije, u četvrtak 15. siječnja, u 17:30 sati, započinje novu programsku godinu predavanjem u okviru programa Održiva Ura, posvećenom temi zeleno-plave infrastrukture kao jednog od ključnih koncepata suvremenog prostornog planiranja i projektiranja u uvjetima klimatskih promjena.
U kontekstu sve izraženijih ekstremnih oborinskih događaja, porasta prosječnih temperatura, narušenih hidroloških ciklusa i kontinuiranog gubitka permeabilnih površina, gradovi se nalaze pred nužnošću redefiniranja odnosa između izgrađenog prostora i prirodnih procesa. Zeleno-plava infrastruktura pritom se ne promatra kao estetska ili dopunska komponenta urbanog prostora, već kao integrirani sustav koji povezuje vodu, tlo, vegetaciju i tehničke elemente u funkcionalnu prostornu cjelinu.
Panel će se usmjeriti na razmatranje prirodnog okoliša kao zajedničkog prostora svih sudionika urbanog ekosustava – ljudi, biljaka i životinja – te na projektantske i inženjerske pristupe koji omogućuju prilagodbu i otpornost prostora kroz integraciju prirodnih i tehničkih rješenja. Poseban naglasak stavljen je na sustave upravljanja oborinskim vodama, uključujući zelene krovove i zidove, kišne vrtove, infiltracijske jarke, retencije, lagune i prirodne bazene, kao i na njihovu ulogu u pasivnom hlađenju prostora, poboljšanju mikroklime i smanjenju rizika od urbanih poplava.
Kroz interdisciplinarni dijalog sudionici će otvoriti pitanja dugoročne održivosti, održavanja i izvedivosti zeleno-plavih sustava u realnim prostornim, ekonomskim i regulatornim okvirima. Posebno će se razmatrati primjeri dobre prakse iz Hrvatske i inozemstva, uključujući projekte koji uspješno integriraju tehničke sustave za odvodnju i infiltraciju (poput ACO sustava) s krajobraznim i hortikulturnim rješenjima, kao i sustave za revitalizaciju urbanog drveća i tla (npr. Herbafertil sustav).
Sudionici panela dolaze iz različitih stručnih područja, čime se dodatno naglašava važnost interdisciplinarne suradnje kao preduvjeta kvalitetnog i dugoročno održivog prostornog planiranja. Silvana Mihaljević, ovlaštena inženjerka građevinarstva s višedesetljetnim iskustvom u projektiranju sustava vodoopskrbe i odvodnje, predstavit će razvoj održivih oborinskih sustava i koncept „spužva gradova“, uključujući primjere izvedenih i nagrađivanih projekata u Hrvatskoj. Siniša Staničić, predstavnik tvrtke ACO, govorit će o integraciji tehničkih sustava odvodnje u arhitektonske i krajobrazne koncepte, s posebnim osvrtom na infiltracijske koridore i suvremene principe upravljanja oborinskim vodama. Maks Udov, stručnjak za hortikulturne sustave, predstavit će praktične modele revitalizacije urbanog drveća i tla kroz integraciju prirodnih i tehničkih rješenja. Krajobrazna arhitektica Nikolina Krešo iz ureda 3E projekti osvrnut će se na ulogu zeleno-plave infrastrukture u prostornom planiranju i urbanim studijama, dok će Ljuba Južnič, vrtna dizajnerica i autorica, kroz interdisciplinarni pristup povezati hortikulturu, ekološke principe i kulturnu dimenziju oblikovanja prostora.
Održiva Ura: Zeleno-plava infrastruktura postavlja pitanje grada kao dinamičnog ekosustava u kojem voda i vegetacija nisu pasivni elementi, već aktivni nositelji prostorne otpornosti, sigurnosti i kvalitete života. Program Uranije time nastavlja otvarati prostor za kritičko promišljanje suvremenih arhitektonskih i urbanističkih praksi te za razmjenu znanja između struke, industrije i šire kulturne scene.
Za više informacija o predavanju posjetite urania.hr.

GSK Kerempuh: TRAŽI SE NOVI SUPRUG
2026-01-15 20:00 - 22:05 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Miro Gavran
Redatelj: Željko Königsknecht
˝Traži se novi suprug˝ neobični je spoj komedije karaktera i komedije situacije te pruža brojne mogućnosti glumcima za stvaranje atraktivnih likova. Središnji je lik udovica koja odluči pomoću tarot karata i novinskog oglasa pronaći novog muža koji bi trebao zadovoljiti idealne, dakle, nemoguće kriterije. Istodobno, njezin prvi susjed, usamljeni neženja, odlučuje se napokon oženiti. Da bi osvojio njezino srce dosjeti se zamoliti za pomoć prijatelja iz djetinjstva, kojega nagovori da se javi na oglas i odglumi nekoliko prosaca koji će biti jedan gori od drugog. Miro Gavran u ovom djelu s izrazitim simpatijama oslikava prepoznatljive junake naše svakodnevice koji nastoje ostvariti svoje snove i ambicije.
Dramaturg: Željko Königsknecht
Kostimografkinja: Tanja Rodd
Scenografkinja: Nina Mia Čikeš
Autor glazbe: Mario Mirković
Oblikovateljica svjetla: Vesna Kolarec
Asistent režije: Zvonko Benić
Umjetnički savjetnik: Zoran Mužić
Oblikovanje vizualnih komunikacija: Love, Ana studio i Dario Dević
Fotografkinja: Maja Kljajić
Igraju:
Anita Matić Delić
Damir Poljičak
Željko Königsknecht
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: SUBOTA, NEDJELJA I PONEDJELJAK
2026-01-16 20:00 - 22:00 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Eduardo de Filippo
Redatelj: Paolo Magelli
Nedjeljni ručak u domu obitelji Priore okuplja tri generacije koje žive pod istim krovom. Tu je djed, zatim roditelji, djeca, njihovi partneri, teta, nećak, susjedi i drugi nezvani ili pak zvani gosti – plejada likova čija nas šarolikost uvodi u bogat i često turbulentan svijet razgranatih obiteljskih i inih odnosa dok se prepliću niti njihovih sudbina i međusobnih veza. Glumački ansambl vješto razotkriva slojeve života svojih likova, otkrivajući nam njihove tajne, strahove, ambicije i snove. U tome mediteranski glasnom ali ipak intimnom okruženju otkrivaju se univerzalne istine koje nas sve povezuju kao što je prirodna želja za ljubavlju, razumijevanjem i pripadnošću.
Kao intrigantan okvir priči poslužio je sukob između starog i novog, interakcija tradicije i modernosti. Obitelj Priore čvrsto je ukorijenjena u svojim napolitanskim tradicijama, ali se suočava s vjetrovima promjena koji pušu kroz njihove živote. Sukob generacija jasno ilustrira napetosti između prihvaćanja uspostavljenih normi i neizbježnog traženja novih putova.
Prevoditeljica: Branka Rakić
Autorica adaptacije i dramaturginja: Željka Udovičić Pleština
Scenograf: Miljenko Sekulić
Kostimografkinja: Marita Ćopo
Autori glazbe: Ivanka Mazurkijević i Damir Martinović Mrle
Autor video projekcija: Ivan Marušić Klif
Oblikovatelj svjetla: Aleksandar Čavlek
Koreografkinja za ples mambo: Tamara Despot
Asistentica redatelja: Mirela Tihava
Pomoćnik redatelja: Max Foretić
Inspicijentica: Mirela Tihava

Igraju:
Rosa – Linda Begonja
Virginia – Mia Anočić – Valentić / Mirela Videk Hranjec
Pepino – Dražen Čuček
Rocco – Filip Detelić
Federico – Igor Jurinić
Antonio – Vilim Matula
Giulianella – Josipa Anković
Amelia – Anita Matić Delić
Atilio – Matija Šakoronja
Rafaele – Marko Makovičić
Luigi Ianiello – Hrvoje Kečkeš
Elena Ianiello – Branka Trlin
Krojač – Vedran Mlikota
Mikele – Damir Poljičak
Maria Carolina – Ana Maras Harmander
Roberto – Davor Kovač
Doktor – Karlo Mlinar
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: OTAC, KĆI I DUH SVETI
2026-01-17 19:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mate Matišić
Redatelj: Janusz Kica
˝Otac, Kći i Duh Sveti˝ nova je duologija Mate Matišića napisana za Kerempuh koju na scenu postavlja Janusz Kica. Ovaj umjetnički tandem predstavlja sam vrh kazališne umjetničke produkcije i spoj su koji obećava neponovljiv teatarski doživljaj. U ovim urnebesnim tekstovima prožetim gorkim humorom, finom ironijom i nevjerojatnim apsurdom, Matišić ispisuje obrate dostojne najpametnijih krimića, kopajući uvijek dublje u ponore samog sebe i nalazeći krivca na najneočekivanijim mjestima. Jesmo li voljni doći do istine, ma koliko skrivena ona bila i još važnije, platiti cijenu koju ona podrazumijeva? Za autora je odgovor jasan i nedvosmislen. Uvijek istina i ništa drugo osim istine.
Dramaturginja: Dora Delbianco
Kostimografkinja: Doris Kristić
Scenografkinja: Liberta Mišan
Autorica glazbe: Tamara Obrovac
Oblikovatelj svjetla: Aleksandar Čavlek
Inspicijentica: Mirela Tihava

Igraju:
SIJAMSKI BLIZANCI PLEŠU SAMBU ILI NEVINI UMIRU PRVI
Slavko – Vedran Mlikota
Slavica, njegova supruga – Branka Trlin
Ana, njihova kći – Mirela Videk Hranjec
Djevojčica – Anica Kontić
Djevojčica 2 – Tamara Kovačević
Svećenik – Dražen Čuček

ŽENE BEZ ZUBA ILITI PLES MELANIJE TRUMP
Blaž – Marko Makovičić
Ana – Ines Bojanić
Marko – Hrvoje Kečkeš
Marija – Linda Begonja
Tkz. Melanija Trump – Mia Begović
Matea – Anica Kontić
Dunja – Tamara Kovačević
Mate – Dražen Čuček
Muškarac – Vilim Matula
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: PREDSJEDNICI&CA
2026-01-18 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autori teksta i dramaturzi: Tarik Filipović i Boris Svrtan
Redatelj: Tarik Filipović
Koprodukcija: Satiričko kazalište Kerempuh i FIJI grupa
Građanski stan. Večera za 5 uglednih gostiju. Pozivnicu su dobili ”bivši” – i to na poziv ”bivše”!
Predsjednici&ca iznimno je aktualna i britka komedija nastala prema tekstu Borisa Svrtana i Tarika Filipovića, a u režiji potonjeg Kerempuhovog mlađahnog veterana. Predsjednica i predsjednici okupljeni na večeri nude gledateljima manje ili više nutricionistički harmonizirane i bogate okuse, idealan omjer između slatkog, gorkog, ljutog i kiselog, a toplo je preporučamo gledateljima koje muči neutaživa glad, kao i onima koji su siti svega. I neće vam teško pasti na želudac, a ako i padne, imajte na umu da su državni poglavari žilavi momci, čak i kad su cure pa se duže žvakanje podrazumijeva.
Scenograf: Damir Medvešek
Kostimografkinja: Vedrana Rapić
Autor glazbe: Milorad Stranić
Oblikovatelj svjetla: Aleksandar Mondecar
Oblikovatelj zvuka: Damir Ključarić
Koreografkinja: Larisa Lipovac
Inspicijentice: Mirela Tihava i Lorena Matešić
Koorinatorica u pripremi predstave: Jasna Rešić
Kreativni producent (za FIJI grupu): Mario Gigović
Igraju:
Franjo Tuđman – Tarik Filipović
Stjepan Mesić – Hrvoje Kečkeš
Kolinda Grabar – Kitarović – Ornela Vištica
Ivo Josipović – Siniša Miletić
Josip Broz Tito – Boris Svrtan
*Nepozvani gost – Dominik Milanović / Mladen Pilić
Popusti na grupne posjete (10 i više osoba)
Prodaja na tel. 01/4833 645, 01/4833 646

Večeri u Orisu: Damir Rako "Splitomanija"
2026-01-19 18:00 - 20:00 | Oris House of Architecture, Kralja Držislava 3, Zagreb, 10 000, Croatia (Local Name: Hrvatska)
Večeri u Orisu:
Damir Rako – Splitomanija
19/1/2026 / 18 h
Pridružite nam se u ponedjeljak, 19.1. 2026. u 18 sati na predavanju “Splitomanija” arhitekta Damira Rake u Oris Kući arhitekture (Kralja Držislava 3, Zagreb). Moderator predavanja je Ante Nikša Bilić.
SPLITOMANIJA
Na svijetu ima vrlo malo gradova koji baštine tako dugu povijest arhitekture. Naravno, velike metropole pažljivo njeguju svoj status, znajući kolika je uloga arhitekture u imidžu svakog grada. Split je grad bogate i turbulentne tradicije kojeg je utemeljio vrlo važan rimski car.
U 1720 godina dugoj povijesti, sva su graditeljska razdoblja ostavila značajne tragove. Od Dioklecijana do suvremenog doba, svjedoci smo jedinstvenog grada koji je stvorio snažan identitet i autentičnost.
Kultni status u arhitekturi, Split ima u inozemnim kulturnim krugovima, ali ne i kod kuće. Nakon realizacije Splita 3 i poljudskog stadiona, koji su dobili međunarodna priznanja, grad evidentno ulazi u fazu stagnacije i zaostajanja. Zadnjih par desetljeća, u splitskoj sredini se afirmira specifični pasatizam, u svim sferama društvenih elita. Okrenutost prošlosti zapravo potiče efekt stalne regresije. „Split je vražji otok !“ – čuvena rečenica novinara Darka Hudelista iz 1988., danas je aktualnija nego u vrijeme kasnog socijalizma.
Umjesto fascinacije prošlošću, jako je važno poticati otvorenost i projicirati budućnost grada u 21.stoljeću. Suvremena arhitektura jedan je od stupova digitalne ere i globalnih promjena. Stoga je uloga nas arhitekata od posebne važnosti za zajednicu i njen progres u budućim vremenima. Svoje projekte i istraživanja bezuvjetno ugrađujem u kontekst Splita. Bolje ili lošije kuće samo su mali kotačići u grandioznom stroju grada. A Split je zaista Grad koji se jednom rodi.
Ulaz na predavanje je slobodan. Vidimo se u Orisu!

GSK Kerempuh: ŠKRTAC
2026-01-21 20:00 - 22:30 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: J.B.P. Molière
Autor adaptacije: Tomislav Zajec
Redateljica: Dora Ruždjak Podolski
Kerempuhov Škrtac u režiji Dore Ruždjak Podolski i adaptaciji Tomislava Zajeca svjestan je istovremeno i Molièreovog komediografskog umijeća, ali i vremena u kojem ova inscenacija nastaje, te ga neprestano otvara našoj suvremenosti. Koketirajući s elementima pop kulture, stihovima dobro nam poznatim s estrade, još se dodatno naglašava situacijska komika, ali i činjenica da Molièreove likove pokreću iste strasti kao i naše suvremenike.
Spominjanjem Shakespeara, Camusa, Krleže i korištenjem drugih referentnih točki izvandramske zbilje autori predstave upravo nas upućuju na to da Molièrovo ime pripada nizu bardova koji su bespoštedno kritizirali ljudsku narav, ali i da je vrijeme Molièrovih komedija bezvremensko odnosno da ono postoji upravo u onom vremenu u kojem se njegovi komadi igraju i može se ponavljati u beskonačnost.
Scenograf: Stefano Katunar
Kostimografkinja: Barbara Bourek
Autor glazbe: Stanislav Kovačić
Oblikovatelj svjetla: Miljenko Bengez
Asistentica kostimografkinje: Karmen Polović
Inspicijentica: Ena Subotić
Koordinatorica u pripremi predstave: Jasna Rešić
Igraju:
Harpagon – Hrvoje Kečkeš
Cléante – Josip Brakus
Élise – Mirela Videk Hranjec
Valère – Filip Detelić
Mariane – Iskra Jirsak
Anselme – Vedran Mlikota / Dražen Čuček
Frosine – Linda Begonja
Jacques – Borko Perić
La Flèche – Luka Petrušić
Sudski istražitelj – Damir Poljičak
La Merluche, Simon, Sudski pisar – Karlo Mlinar
Popusti na grupne posjete (10 i više osoba)
Prodaja na tel. 01/4833 645, 01/4833 646

Kreativna Ura: Sustavi pametnih zgrada
2026-01-22 17:30 - 20:00 | Urania, Trg E. Kvaternika 3/3, 10000 Zagreb, Trg E. Kvaternika 3/3, Zagreb, 10000, Croatia (Local Name: Hrvatska)
Digitalizacija građevinskog sektora više nije futuristička ambicija, već svakodnevna potreba koja oblikuje sve faze životnog ciklusa zgrada – od projektiranja i izvedbe do upravljanja i održavanja. No usprkos tehnološkom napretku, pojmovi poput “pametnih zgrada” često ostaju apstraktni, dok se stvarne implikacije integracije digitalnih sustava rijetko sustavno istražuju. Predstojeća Kreativna Ura koja će se održati u četvrtak, 22. siječnja u 17:30 sati u Uraniji – prostoru kreacije, usmjerava pažnju na ovu kompleksnost, propitujući kako digitalni alati mogu postati instrument profesionalnog odlučivanja, a ne izvor dodatnog kaosa.
Program okuplja dva komplementarna pristupa digitalizaciji: tehnički, koji sagledava energetsku učinkovitost i integraciju sustava, te arhitektonski, koji promišlja standardizaciju, klasifikaciju i organizaciju profesionalnih procesa.
Sudionici:
• Tomislav Stašić, HVAC inženjer i stručnjak za energetsku učinkovitost, Idea To Project d.o.o.
• Damir Mance, ovlašteni arhitekt, doktorand i viši predavač na Arhitektonskom fakultetu Sveučilišta u Zagrebu

Tomislav Stašić, magistar strojarstva i direktor u tvrtki Idea To Project d.o.o., ističe povezanost kao temelj pametnih zgrada. Profesionalna suradnja u ranoj fazi projektiranja i izvođenja te tehnička i tehnološka integracija u fazama upravljanja i održavanja ključni su elementi koji određuju funkcionalnost i dugovječnost zgrada. Stašić donosi iskustva iz upravljanja energijom, naprednih kontrolnih sustava i implementacije energetske fleksibilnosti, ukazujući kako sustavni pristup može znatno smanjiti operativne rizike i optimizirati resurse.
S druge strane, Damir Mance, ovlašteni arhitekt i viši predavač na Arhitektonskom fakultetu u Zagrebu, propituje digitalizaciju kroz prizmu strukture i standardizacije arhitektonske prakse. Digitalni alati, upozorava, sami po sebi ne povećavaju produktivnost – bez sustavno definiranih procesa i jasno artikuliranih odgovornosti, oni samo ubrzavaju generiranje nepreglednih podataka. Razumno strukturirani digitalni procesi omogućuju, međutim, analize i donošenje odluka koje su bile izvan dosega profesije, čime se otvara prostor za unapređenje arhitektonskog i menadžerskog okvira u projektima svih razmjera.
Ova Kreativna Ura propituje kako integrirati tehnologiju, standarde i profesionalne procedure u koherentan sustav, istovremeno osiguravajući arhitektonsku kvalitetu i održivost. Razgovor će uključivati pitanja interoperabilnosti sustava, kriterije za upravljanje podatkovnim tokovima, izazove dugoročnog održavanja te implikacije za energetski menadžment i upravljanje resursima. Predavanje stavlja u fokus pametne zgrade kao složene sustave – gdje arhitektura, inženjering i digitalni alati surađuju u kreiranju vrijednosti koja nadilazi tehničke specifikacije.
Za više informacija o predavanju posjetite urania.hr.

Predavanje // Danko Šourek // Otkriće povijesti: hrvatski i ugarski kraljevi, ilirski i slavenski predci (17. i 18. stoljeće)
2026-01-22 18:00 - 19:00 | Galerija Klovićevi Dvori, Jezuitski trg 4, Zagreb, Croatia (Local Name: Hrvatska)
Podijeljen u više državnih zajednica i kulturnih krugova te bez konsolidiranoga političkog i simboličkog središta, hrvatski povijesni prostor u ranome novom vijeku nije mogao razviti koherentnu političku ikonografiju. Vladarske su galerije već stoljećima bile ispunjene prikazima vladara stranih dinastija, dok su se obrisi ključnih događaja iz starije nacionalne prošlosti tek fragmentarno razabirali kroz slojeve raznorodnih tradicija i heterogenih izvora. Ipak, historiografske interpretacije – a nerijetko i svjesne konstrukcije – pisaca koji su tijekom 17. i 18. stoljeća nastojali reafirmirati staru slavu Hrvatskoga Kraljevstva pronašle su svoj likovni odraz u ograničenom, ali konceptualno relevantnom korpusu novih i originalnih ikonografskih rješenja. Tijekom dvaju baroknih stoljeća hrvatska likovna baština, osobito ona kontinentalne, banske Hrvatske, bilježi tako više umjetničkih narudžbi koje su u vizualnome mediju nastojale artikulirati motive iz daleke, često i legendarne prošlosti Kraljevstva, odnosno iz razdoblja koje je prethodilo njegovu stupanju u državnopravnu zajednicu s Ugarskom.
Danko Šourek (Zagreb, 1979.) izvanredni je profesor na Odsjeku za povijest umjetnosti Filozofskoga fakulteta Sveučilišta u Zagrebu. Autor je niza znanstvenih radova iz područja umjetničke baštine renesanse i baroka. Istraživačkim interesima usmjeren je na umjetnost kasnoga srednjega i ranoga novoga vijeka, a osobito teme s područja povijesti skulpture, ikonografije i naručiteljstva.

Ilustracija: Juraj Šubarić, Naslovna grafika knjige Jurja Ratkaja, Memoria regum et banorum Regnorum Dalmatiae, Croatiae et Sclavoniae (1652.)

GSK Kerempuh: GRUNTOVČANI
2026-01-22 20:00 - 22:40 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Mladen Kerstner
Autor adaptacije: Boris Svrtan
Redatelji: Boris Svrtan i Rajko Minković
Popularna i omiljena dramska serija “Gruntovčani” autora Mladena Kerstnera u režiji Kreše Golika uvodila je brojne televizijske gledatelje u živopisan, autentičan i duhovit prikaz društvenoga života i mentaliteta “malog čovjeka” u fiktivnom podravskom selu.
U ovoj priči koja se događa u današnje vrijeme, u 21. stoljeću, zatičemo poznate i nezaboravne likove iz Kerstnerovog remek-djela – Dudeka, Regicu, Presvetlog, Cinobera, Martina, Matulu, Babicu, Besnoga, Greticu i druge – a svi se oni nalaze pred velikim izazovima novoga doba. Kada u njihov miran život u Gruntovcu bane državna tajnica Marinela Puvalo, predstavnica novog tipa hrvatskog kapitalizma, i donese megalomansku ideju o gradnji spojnice na europski koridor i industrijske zone, stvari se do te mjere uzburkaju da karakteri i mentalitet naših poznatih likova uz peripetije i međusobne sukobe dođu do punog izražaja.
Lektorica i jezična savjetnica: Ines Carović
Scenograf: Boris Svrtan
Scenograf suradnik: Branko Lepen
Kostimografkinja: Vedrana Rapić
Oblikovatelj svjetla: Aleksandar Mondecar
Autori glazbe: Glazbena družina Cinkuši, Živan Cvitković / Dubravko Ivančan i Ivica Kiš
Autor videa: Rajko Minkovic
Montažer videa: Leon Bjelinski
Autori fotografija: Ivan Posavec, Luka Dubroja
Inspicijentica: Mirela Tihava

Igraju:
Dudek – Matija Šakoronja
Regica – Mirela Videk Hranjec
Presvetli – Hrvoje Kečkeš
Jura / Rok Vađon / Štef – Josip Brakus
Cila – Mia Begović
Cinober – Boris Svrtan
Kata – Anita Matić Delić
Gretica – Nina Erak-Svrtan / Ana Maras Harmander
Matula – Filip Detelić
Roza/Babica – Ines Bojanić
Marinela Puvalo – Ornela Vištica
Besni – Luka Petrušić
Inženjer / Videk / Konobar – Karlo Mlinar
Martin – Ivica Zadro

U predstavi se koristi pjesma “Podravina ravna” skladatelja Živana Cvitkovića i tekstopisca Dubravka Ivančana u aranžmanu Glazbene družine Cinkuši i a cappella izvedbi Maje Posavec.
Spikerica TV vijesti: Zrinka Vrabec Mojzeš.
Spikerica Radija Gruntoval: Ines Bojanić.
Zahvaljujemo Ivanu Ivančanu na ustupljenim autorskim pravima.
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: ŽENIDBA
2026-01-23 20:00 - 22:15 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Autor: Nikolaj Vasiljevič Gogolj
Redateljica: Dora Ruždjak Podolski
Pomalo je neobičan i gotovo zaboravljen podatak da su 2009. godine, kad je širom svijeta obilježavana 200. obljetnica rođenja Nikolaja Vasiljeviča Gogolja a puno prije ratnog sukoba Ukrajine i Rusije, ove dvije države povele kulturni rat oko toga kojoj nacionalnoj književnosti Gogolj zapravo pripada.
Svojatanje pisaca i njihovih opusa činjenica je poznata i iz naše relativno nedavne prošlosti, ali ono što je zanimljivo jest da ovaj prividno nepolitičan komad koji na satirički način tematizira ženidbu kao društveni konstrukt, odjednom dobiva i svoje nesumnjivo političke reference. One se prije svega odnose na činjenicu da se kroz narativnu neuhvatljivost ovog komada prelamaju promišljanja o tretmanu i položaju žene u patrijarhalnom društvu, poziciji i definiciji braka te društvenih uzusa u koje nas se i dalje pokušava ukalupiti kako bismo pokazali što bi trebala biti prava obitelj i kako ona može utjecati na nacionalne demografske pokazatelje.
Dakle, Gogoljeva komedija samo je na prvi pogled dramska eksplikacija jednog društvenog konstrukta, ili pak stilska vježba iz poetike groteske, ili čak moguća preteča teatra apsurda. Sudbina službenika Podkolesina kojem je vlastita neodlučnost zapravo milija od braka kao i napori bračne posrednice Fjokle Ivanovne da bračnim pregovorima osigura i svoju egzistenciju samo su prve manifestacije onoga što Ženidba zapravo nosi u svojoj ideji. Izrazita aktualnost uvijek je prvi lakmus papir za određivanje svakog velikog i bezvremenskog djela, a Gogoljeva „Ženidba“ to zaista i jest u svim svojim implikacijama.

Prijevod: Zlatko Crnković
Dramaturg i autor adaptacije: Tomislav Zajec
Kostimografkinja: Barbara Bourek
Scenograf: Lovro Ivančić
Koreograf: Branko Banković
Autor glazbe: Stanislav Kovačić
Oblikovatelj svjetla: Elvis Butković
Asistentica redateljice: Maja Posavec
Autor video projekcija: Vedran Kasap

Inspicijentica: Lorena Matešić

Igraju:
Agafja Tihonovna – Anica Kontić
Arina Pantelejmonovna – Ines Bojanić
Fjokla Ivanovna – Anita Matić Delić
Potkolesin – Filip Detelić
Kočkarev – Luka Petrušić
Kajgana – Domagoj Ivanković
Anučkin – Josip Brakus
Ževakin – Dražen Čuček
Starikov – Ozren Opačić
Stjepan – Jakov Zovko
Dunjaška – Josipa Anković
Popusti na grupne posjete (10 i više osoba)
Prodaja na tel. 01/4833 645, 01/4833 646

GSK Kerempuh: SMRT NA DOPUSTU
2026-01-24 20:00 - 21:45 | Satiričko kazalište Kerempuh, Prolaz Fadila Hadžića 7, Zagreb, Croatia (Local Name: Hrvatska)
Po romanu J.Saramaga ‘Kolebanje smrti’
Redatelj: Kokan Mladenović
U jednoj neimenovanoj državi na sedam mjeseci prestane postojati – smrt. Premda nestanak smrti isprva zvuči kao idealna situacija, svježe besmrtan narod ubrzo se mora nositi sa krizom zdravstva, ekonomije, pojavom kriminalnih organizacija i prijetnjama susjednih država. Ljudi i dalje normalno stare i oboljevaju, ali bez smrti samo se gomilaju na granici života, a i na granici države. Razotkrivaju se i igre moći vlade, Crkve i monarhije te njihovi prljavi poslovi. O državi se ne zna mnogo i tako ove uvijek relevantne teme postaju univerzalno primjenjive na bilo koje područje i povijesno razdoblje.
Autorska predstava „Smrt na dopustu“ nije izravna adaptacija Saramagova romana, već je kroz rad redatelja Kokana Mladenovića s ansamblom Kerempuha poprimila kontekst regionalnih prilika i tema kojima smo svakodnevno izloženi, zadržavajući Saramagovu neodređenost i satirični odmak. Dok se u romanu takva vrsta odmaka postiže autorovom osobitom vrstom pripovijedanja te brižljivo odabranim motivima oko kojih plete mrežu situacija, u našoj se predstavi taj isti dojam ostvaruje drugim sredstvima. Neka od njih su brechtovska gluma, pjesme i humor koji, osim iz komičnih situacija, proizlazi i iz britkih i svevremenskih dijaloga po uzoru na velikane komedije Groucha Marxa i Woodyja Allena.
Dramaturginja: Dora Delbianco
Autori adaptacije: Kokan Mladenović, Dora Delbianco, Mirta Mikloušić i ansambl predstave
Autor tekstova pjesama: Kokan Mladenović
Scenografkinja: Irena Kraljić
Kostimografkinja: Marita Ćopo
Scenski pokret: Pravdan Devlahović
Autorica glazbe: Irena Popović Dragović
Korepetitori: Viktor Čižić/Ana Krajnović (klavir)
Oblikovatelj svjetla: Martin Šatović
Suradnik za mađioničarske trikove: Domagoj Ivanković
Asistentica redatelja: Mirta Mikloušić
Asistentica dramaturginje: Adela Kulenović
Asistentica kostimografkinje: Katarina Božičević
Inspicijentica: Lorena Matešić
U predstavi uživo sudjeluju glazbenici Franka Margeta (violončelo) i Viktor Čižić/Ana Krajnović (klavir)
Korišteno je izdanje ˝Kolebanje smrti˝ Joséa Saramaga u prijevodu Deana Trdaka i izdanju VBZ-a iz 2009. godine.
Igraju:
Smrt – Josipa Anković
Violončelist – Borko Perić
Premijer – Vilim Matula
Prijestolonasljednik – Hrvoje Kečkeš
Kardinal, veleposlanik, glavni ravnatelj televizije – Tarik Filipović
Glavna urednica, intendantica – Mia Begović
Dirigentica, veleposlanica – Ines Bojanić
Predstavnica maphije, ministrica informiranja i veza, ministrica turizma – Ana Maras Harmander
Nova intendantica, ministrica zdravstva – Mirela Videk Hranjec
Asistent glavne urednice, državni tajnik – Karlo Mlinar
Grobar, veleposlanik – Filip Detelić
Popusti na grupne posjete (10 i više osoba)
Prodaja na tel. 01/4833 645, 01/4833 646
